Krímeš

Krímeš bola slovenská hudobná pseudoskupina účinkujúca v televíznych humoristických reláciách Uragán a Hurikán v rokoch 2001 – 2006 na Slovenskej televízii a Markíze. Skupina pozostávala z hlavných protagonistov relácií, Andreja Krausa a Petra Marcina, alias maďarských bratov „Jančiho“ a „Lajčiho“ Kuťafájovcov, pričom Andrej Kraus stvárňoval Jančiho a Peter Marcin Lajčiho. Zo začiatku sa volali v každom dieli inak, pričom figurovali mená ako Ištván, Béla a Miháj.

Ich piesne mali recesistický a parodický charakter, pričom ako zvukový sprievod využívali melódie známych popových a repových piesní. Texty piesní písal Andy Kraus a Peter Malec. Množstvo pesničiek známych z televízneho Uragánu si dvojica preniesla ešte z rozhlasovej verzie pod názvom Twister z rádia Twist, kde protagonisti začínali. Od roku 2001 sa objavovali v relácii Uragán a po jej skončení v roku 2005 pokračovali rok v relácii Hurikán na TV Markíza. 

Skupina vydala jediný album s názvom Hity z Uragánu, ktorý symbolicky pokrstila krémešmi. Krstným otcom bol moderátor Julo Viršík. Oficiálne sa CD do predaja však nedostalo. Ešte pred distribúciou do obchodov ho úrady zakázali kvôli nedoriešeným autorským právam. Vtedy vydavateľ (WV vydavateľstvo Štefana Wimmera) nahlásil skladby na tantiémové úrady, ale neriešil priamo s autormi hudby a textov, či to je v poriadku. Po dvoch rokoch právnych analýz sa ukázalo, že ho úrady zakázali neprávom, keďže išlo o paródiu, čo zákon dovoľuje. Originálne CD sa dostalo len k pár ľuďom, keďže tvorcovia ho po zákaze predaja porozdávali svojim známym. Album sa tak predával načierno v pirátskej verzii. Sám tvorca Andy Kraus si ho dokúpil v pirátskej verzii na „Miletičke“, keď už boli všetky originály rozdané. Za celú svoju históriu natočili jeden videoklip, a to k piesni „Tu sa nesmie stáť“.

Po rokoch vystúpila skupina v roku 2019 spolu s Attilom Véghom vo silvestrovskom vydaní Neskoro večer.

V júni 2021 sa objavili v relácii Chart Show, v epizóde To najlepšie z histórie Markízy, kde odprezentovali svoje najväčšie hity.

V októbri 2024 skupina predstavila v relácii Teleráno oživenie programu Uragán, ktorý sa vrátil vo forme turné pri príležitosti 25. výročia od vzniku projektu. Dvojica zaspievala na playback jednu z pôvodných pesničiek z programu, pieseň „Pridaj mi!“, ktorá vyvolala vlnu pozornosti médií. Súčasťou playback nahrávky bol totiž vulgarizmus, ktorý bol neúmyselne odvysielaný v živom vysielaní Telerána, za ktorý sa televízia následne ospravedlnila.

 Členovia 
 Andrej Kraus – Janči Kuťafájovec – spev
 Peter Marcin – Lajči Kuťafájovec – spev

 Diskografia 
 Hity z Uragánu (2003)

 Zoznam piesní 
Obsahuje neúplný zoznam cover verzií skladieb.
+Názov piesne, skladatelia, interpreti, album, rok vydania a dĺžka piesne.Názov skladbyOriginálna skladbaSpoluúčinkujúci interpret(i)AlbumHudbaText„Bastard“Eros Ramazzotti – „Se bastasse una canzone“–Hity z UragánuRamazzotti, CassanoAndy Kraus„Byť gangstrom je paráda“Coolio feat. L.V. – „Gangsta’s Paradise“–Hity z UragánuArtis IveyAndy Kraus„Čaja z Polusu“The Offspring – „Pretty Fly (For A White Guy)“–Hity z UragánuOffspringAndy Kraus„Čo ťa bolí“Miro Žbirka a Martha – „Co bolí to přebolí“–Hity z UragánuMiro ŽbirkaPeter Malec„Daj si ty bacha“Peter Nagy – „Waikiki“––„Dajte gól“Haddaway – „What Is Love“––„Děsná“Janek Ledecký – „Pěkná, pěkná, pěkná...“–Hity z UragánuJanek LedeckýAndy Kraus„Hey mama“The Black Eyed Peas – „Hey Mama“Dara Rolins–„Janči chce svoj vlek“Will Smith – „Men In Black“––„Je to fajn“––„Je to zlé, je to hanba“Cypress Hill feat. Tim Armstrong – „What's Your Number?“––„Jednoduchá Mária“Shaggy feat. Rayvon – „Angel“–Hity z UragánuOrville BurrellAndy Kraus„Luník story“Vašo Patejdl – „Ak nie si moja“–Hity z UragánuVašo PatejdlAndy Kraus„Nely je v keli“Nelly feat. Kelly Rowland – „Dilemma“––„Nesmiem mäso jesť“Abba – „SOS“––„Ostal si v tom sám“The Black Eyed Peas – „Don't Phunk With My Heart“Dara Rolins–„Ó Jano“Ján Kuric a Věra Bílá – „Ó, maňo“–Hity z UragánuHumbert, Sev TiliakovPeter Malec„Prezidentova cesta“Frank Sinatra – „My Way“–Hity z UragánuFred EbbPeter Malec„Pridaj mi“Eminem – „Without Me“–Hity z UragánuEminemAndy Kraus„Sereme“Las Ketchup – „The Ketchup Song (Aserejé)“–Hity z UragánuManuel "Queco" RuizAndy Kraus„Šesť plomb“Tom Jones – „Sex Bomb“––„Termity“Sean Paul  – „Get Busy“––„Tragédia“Bee Gees – „Tragedy“–Hity z UragánuBee GeesAndy Kraus„Trenčín“D12 – „My Band“––„Tu sa nesmie stáť“Snoop Dogg feat. Pharrell Williams – „Drop It Like It's Hot“„Viac viac bejby“Vanilla Ice – „Ice Ice Baby“––„Vytlač hnis“MC Hammer – „U Can’t Touch This“–Hity z UragánuMC Hammer, JamesAndy Kraus

 Referencie 

 Externé odkazy 
 Krímeš na Discogs
 Krímeš na 

Kategória:Slovenské hudobné skupiny